text: En bæredygtig familie
  13 november 2010 kl. 18.59
  Målet er at få fat i helt almindelige familier, der gerne vil indrette sig mere økologisk og dermed både skåne miljået og spare penge.
  Den nystartede messe i Fredericia Messecenter "En bæredygtig familie" vil nemlig ikke kun have fat på dem, der i forvejen er overbeviste økologer.
  - Det handler om at fortælle, hvordan helt almindelige familier med forholdsvis enkle midler kan leve mere miljøbevidst, forklarer Hanne Østerskov, der er juniorprojekt-leder i messecentret.
  
  Hvor hot er du
  Et af tilbuddene var blandt andet at få målt sit personlige varmeudslip på samme måde som isoleringen kan måles i et hus eller en prøvetur med en segway, som netop er blevet godkendt til kørsel på cykelstier.
  Og hvem ved - måske kan den erstatte bilen..
  